LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRO 2015 M. SAUSIO 27 D. ĮSAKYMO NR. 1V-60 „DĖL ATSAKOMYBĖS IR FUNKCIJŲ PASKIRSTYMO TARP INSTITUCIJŲ, ĮGYVENDINANT NACIONALINĘ VIDAUS SAUGUMO FONDO 2014–2020 M. PROGRAMĄ, TVARKOS APRAŠO PATVIRTINIMO“ PAKEITIMO

2017 m. rugsėjo 20 d. Nr. 1V-652

Vilnius

1. P a k e i č i u Atsakomybės ir funkcijų paskirstymo tarp institucijų, įgyvendinant nacionalinę Vidaus saugumo fondo 2014–2020 m. programą, tvarkos aprašą, patvirtintą Lietuvos Respublikos vidaus reikalų ministro 2015 m. sausio 27 d. įsakymu Nr. 1V-60 „Dėl Atsakomybės ir funkcijų paskirstymo tarp institucijų, įgyvendinant nacionalinę Vidaus saugumo fondo 2014–2020 m. programą, tvarkos aprašo patvirtinimo“:

1.1. Pakeičiu 2.15 papunktį ir jį išdėstau taip:

„2.15. Pažeidimo tyrimas – įgaliotosios institucijos (dėl įgaliotosios institucijos techninės paramos lėšų panaudojimo – atsakingos institucijos) atliekamas projekto vykdytojo ar kitų institucijų ir (ar) įstaigų pateiktos informacijos, duomenų ir dokumentų tikrinimas, patikra vietoje, prašymas paaiškinti įtariamo pažeidimo aplinkybes ir (ar) kiti veiksmai, kuriais siekiama ištirti įtariamą pažeidimą.“

1.2. Pakeičiu 2.17 papunktį ir jį išdėstau taip:

„2.17. Projekto sutartis – atsakingos institucijos nustatytos formos trišalė sutartis, pasirašoma atsakingos institucijos, įgaliotosios institucijos ir pareiškėjo, kurios pagrindu pareiškėjui skiriamos bendrojo finansavimo ir (ar) fondo finansinės paramos lėšos ir kurioje nustatomas jų dydis, mokėjimo ir naudojimo tvarka, projekto įgyvendinimo, atskaitomybės ir kitos sąlygos.“

1.3. Pakeičiu 2.18 papunktį ir jį išdėstau taip:

„2.18. Projekto vykdytojas – pareiškėjas, pasirašęs projekto sutartį su atsakinga ir įgaliotąja institucijomis ir atsakingas už projekto įgyvendinimą.“

1.4. Pakeičiu 3 punktą ir jį išdėstau taip:

„3. Kitos Apraše vartojamos sąvokos suprantamos taip, kaip jos apibrėžtos reglamente Nr. 514/2014, 2014 m. liepos 25 d. Komisijos deleguotame reglamente (ES) Nr. 1042/2014 dėl papildomų reglamento (ES) Nr. 514/2014 nuostatų dėl atsakingų institucijų skyrimo, valdymo ir kontrolės pareigų ir dėl audito institucijų statuso bei įsipareigojimų (OL 2014 L 289, p. 3) (toliau – reglamentas Nr. 1042/2014) ir Lietuvos Respublikos korupcijos prevencijos įstatyme.

1.5. Pripažįstu netekusiu galios 4.10 papunktį.

1.6. Pakeičiu 4.12 papunktį ir jį išdėstau taip:

„4.12. derina projektų sutartis ir jų pakeitimus bei rengia sutartis dėl įgaliotajai institucijai skiriamos techninės paramos, ir jų vėlesnius pakeitimus;“.

1.7. Pakeičiu 4.18 papunktį ir jį išdėstau taip:

„4.18. tikrina ir tvirtina įgaliotosios institucijos patirtų ir deklaruotų techninės paramos išlaidų tinkamumą ir teikia įgaliotajai institucijai išvadą dėl išlaidų tinkamumo;“.

1.8. Pakeičiu 4.19 papunktį ir jį išdėstau taip:

„4.19. patikrina, ar įgaliotosios institucijos techninės paramos išlaidos iš tiesų buvo patirtos ir atitinka ES ir Lietuvos Respublikos teisės aktų nuostatas;“.

1.9. Pakeičiu 4.23 papunktį ir jį išdėstau taip:

„4.23. apie įtariamą nusikalstamą veiką, susijusią su fondo finansinės paramos ir bendrojo finansavimo lėšų gavimu ir panaudojimu, vidaus reikalų ministro nustatyta tvarka praneša Finansinių nusikaltimų tyrimo tarnybai prie Vidaus reikalų ministerijos, apie įtariamą korupcinio pobūdžio nusikalstamą veiką – Lietuvos Respublikos specialiųjų tyrimų tarnybai;“.

1.10. Pakeičiu 4.24 papunktį ir jį išdėstau taip:

„4.24. atlieka tyrimą dėl įtariamo pažeidimo dėl įgaliotosios institucijos techninės paramos lėšų panaudojimo; apie nustatytus pažeidimus ir sukčiavimo atvejus praneša Europos Komisijai ir nuolat ją informuoja reglamento 514/2014 5 straipsnio 2 dalyje nustatyta tvarka;“.

1.11. Pakeičiu 5.6 papunktį ir jį išdėstau taip:

„5.6. tikrina ir tvirtina deklaruotų išlaidų tinkamumą finansuoti (išskyrus įgaliotosios institucijos techninės paramos lėšų panaudojimą, kai tai atlieka atsakinga institucija) ir teikia atsakingai institucijai ir projekto vykdytojui išvadą dėl išlaidų tinkamumo;“.

1.12. Pakeičiu 5.7 papunktį ir jį išdėstau taip:

„5.7. patikrų vietoje metu patikrina, ar projektų prekės yra įsigytos, paslaugos suteiktos ir darbai atlikti ir ar projekto vykdytojų deklaruotos išlaidos iš tiesų buvo patirtos ir atitinka ES ir Lietuvos Respublikos teisės aktų nuostatas, išskyrus įgaliotosios institucijos techninės paramos lėšų panaudojimą, kai tai atlieka atsakinga institucija;“.

1.13. Pakeičiu 5.11 papunktį ir jį išdėstau taip:

„5.11. įtarusi fondo finansinės paramos ir bendrojo finansavimo lėšų panaudojimo pažeidimą, įskaitant sukčiavimą, arba gavusi iš kitų šaltinių informacijos apie tai, atlieka įtariamo pažeidimo tyrimą (išskyrus įgaliotosios institucijos techninės paramos lėšų panaudojimą, kai tai atlieka atsakinga institucija) ir apie tai vidaus reikalų ministro nustatyta tvarka informuoja atsakingą instituciją;“.

1.14. Pakeičiu 7.4 papunktį ir jį išdėstau taip:

„7.4. gavęs informaciją apie fondo finansinės paramos ir bendrojo finansavimo lėšų panaudojimo pažeidimus, kurių ištaisyti neįmanoma, arba per įgaliotosios ar atsakingos institucijos (kai pažeidimas nustatytas dėl įgaliotosios institucijos techninės paramos lėšų panaudojimo) nustatytą terminą pažeidimai nebuvo pašalinti, nagrinėja pažeidimų tyrimo rezultatus ir teikia atsakingai institucijai išvadą dėl pažeidimų;“.

2. N u s t a t a u, kad šis įsakymas įsigalioja 2017 m. rugsėjo 25 d.

Vidaus reikalų ministras	Eimutis Misiūnas